V skladu s 15. členom Odloka o ustanovitvi javnega zavoda Knjižnica – Kulturni center Lendava – Lendvai Könyvtár és Kulturális Központ (Uradni list RS št. 31/2016) in s sklepom Občinskega sveta Občine Lendava, ki ga je sprejel na svoji 10. seji dne 20. 4. 2016 o kandidaturi Lendave za Evropsko prestolnico kulture leta 2025 ter z ugotovitvijo, da je potrebna programska in organizacijska prenova vsebin, ki jih v okviru svojega poslanstva opravlja Knjižnica – Kulturni center Lendava ter s pogodbo o financiranju programske in organizacijske prenove Gledališke in koncertne dvorane v Lendavi, sklenjeno z Občino Lendava z dne 8. 12. 2017 objavljamo

**JAVNO ZBIRANJE PONUDB**

**za kandidata za izvedbo programske in organizacijske prenove**

**Gledališke in koncertne dvorane v Lendavi**

Knjižnica – Kulturni center Lendava – Lendvai Könyvtár és Kulturális Központ, s sedežem v Lendavi, Glavna ulica 12 – Fő utca 12. vabi k oddaji vloge za izbor kandidata za izvedbo programske in organizacijske prenove Gledališke in koncertne dvorane v Lendavi.

Naloge izbranega kandidata bodo:

* krepitev poslanstva Gledališke in koncertne dvorane v čezmejnem prostoru SLO-HU-CRO-AT;
* razvoj abonmajske strategije;
* vključevanje elementov kulturno – umetnostne vzgoje;
* vključevanje novih produkcij;
* optimiranje organiziranosti;
* razvoj festivalskih vsebin;
* krepitev možnosti Lendave za Evropsko prestolnico kulture leta 2025,
* sodelovanje pri izvajanju razvojnih nalog pomembnih za kandidaturo za Evropsko prestolnico kulture leta 2025 ter sofinanciranje novih vsebin
* sodelovanje pri izvedbi Lokalnega programa za kulturo 2017 – 2025 Občine Lendava za Gledališko in koncertno dvorano Lendava.

Za ta namen se bo zavod v sodelovanju z izbranim kandidatom zavezal za

* transparentno vodenje postopkov in mesečno poročanje izbranega kandidata o izvedenih pogodbenih obveznostih;
* upoštevanje smernic Občine Lendava in koordinatorja projekta Evropska prestolnica kulture 2025;
* vodenje aktivnosti za pridobitev dodatnih sredstev za programsko in organizacijsko prenovo na razpisih;
* obveščanje Občine Lendava o vseh aktivnostih povezanih z izvajanjem teh nalog;
* upoštevanje Lokalnega programa za kulturo 2017 – 2025 in smernic Občine Lendava.

Pri izbiri bo upoštevana cena storitve in primerne reference. Prijavitelj mora izkazovati vodstvene izkušnje, mednarodno mrežo in izkušnje z izvajanjem kulturno-umetniških  projektov na vodilnih mestih podobne institucije s področja uprizoritvenih umetnosti. Prednost pri izbiri bodo imeli kandidati, ki imajo izkušnje iz preteklih projektov Evropske prestolnice kulture.

Prijavitelj mora vložiti program dela za obdobje od 1. 1. 2018 do 31. 8. 2018. Ocenjena vrednost javnega naročila brez DDV je v skladu z 21. in 22. členom Zakona o javnem naročanju pod mejno vrednostjo za uporabo zakona in objavo na portalu javnih naročil. Z izbranim izvajalcem bo sklenjena pogodba z mesečnim obračunom dejanskih stroškov na podlagi izdanega e-računa. Zavod bo za izvedbo programa namenil sredstva v višini, ki jih bo prejel od ustanoviteljice, Občine Lendava.

Poziv je objavljen na spletni strani zavoda 11. 12. 2017. Vloge morajo na naslov naročnika prispeti najkasneje do petka, 15. 12. 2017 do 12.00 ure, sicer se ne bodo obravnavale. Pravočasne vloge bo obravnavala tričlanska strokovna komisija.  Vloga mora biti oddana priporočeno na pošto, ali vložena na sedežu zavoda. Na sprednji strani ovojnice mora biti napisano: NE ODPIRAJ – javno zbiranje ponudb za kandidata za izvedbo programske in organizacijske prenove. Na hrbtni strani morata biti naziv in naslov pošiljatelja. Za vsa morebitna dodatna vprašanja je kontaktna oseba **dr. Albert Halász, tel. št. 02 574 25 80,** e-mail: albert.halasz@kkl.si.

 dr. Albert Halász

 direktor